# Επίσημη Εφημερίδα C 66A/26 Φ

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 66A |
| | |
| Έκδοση στην ελληνική γλώσσα | Ανακοινώσεις και Πληροφορίες | 64ό έτος26 Φεβρουαρίου 2021 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 66A

Έκδοση στην ελληνική γλώσσα

Ανακοινώσεις και Πληροφορίες

64ό έτος26 Φεβρουαρίου 2021

---

| Περιεχόμενα | Σελίδα |
| --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ευρωπαϊκή Επιτροπή |
| 2021/C 66 A/01 | Γενική Διεύθυνση Κοινού Κέντρου Ερευνών (JRC) — Προκήρυξη κενής θέσης για τα καθήκοντα του/της διευθυντή/διευθύντριας για τον παροπλισμό πυρηνικών εγκαταστάσεων και τη διαχείριση αποβλήτων (βαθμός AD 14) (Άρθρο 29 παράγραφος 2 του κανονισμού υπηρεσιακής κατάστασης) COM/2021/10400 | 1 |

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

2021/C 66 A/01

Γενική Διεύθυνση Κοινού Κέντρου Ερευνών (JRC) — Προκήρυξη κενής θέσης για τα καθήκοντα του/της διευθυντή/διευθύντριας για τον παροπλισμό πυρηνικών εγκαταστάσεων και τη διαχείριση αποβλήτων (βαθμός AD 14) (Άρθρο 29 παράγραφος 2 του κανονισμού υπηρεσιακής κατάστασης) COM/2021/10400

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

| 26.2.2021 | EL | Επίσημη Εφημερίδα της Ευρωπαϊκής Ένωσης | CA 66/1 |
| --- | --- | --- | --- |

26.2.2021

EL

Επίσημη Εφημερίδα της Ευρωπαϊκής Ένωσης

CA 66/1

---

Γενική Διεύθυνση Κοινού Κέντρου Ερευνών (JRC)

Προκήρυξη κενής θέσης για τα καθήκοντα του/της διευθυντή/διευθύντριας για τον παροπλισμό πυρηνικών εγκαταστάσεων και τη διαχείριση αποβλήτων (βαθμός AD 14)

(Άρθρο 29 παράγραφος 2 του κανονισμού υπηρεσιακής κατάστασης)

COM/2021/10400

(2021/C 66 A/01)

Ποιοι είμαστε

Η αποστολή του Κοινού Κέντρου Ερευνών, ως υπηρεσίας επιστήμης και γνώσης της Ευρωπαϊκής Επιτροπής, είναι να στηρίζει τις πολιτικές της ΕΕ με ανεξάρτητα στοιχεία σε ολόκληρο τον κύκλο πολιτικής. Το Κοινό Κέντρο Ερευνών έχει γραφεία σε 5 κράτη μέλη (Βέλγιο, Γερμανία, Ιταλία, Κάτω Χώρες και Ισπανία). Περισσότερες πληροφορίες είναι διαθέσιμες στην ιστοσελίδα: https://ec.europa.eu/jrc.

Η πυρηνική έρευνα αποτελεί ακρογωνιαίο λίθο των δραστηριοτήτων του Κοινού Κέντρου Ερευνών από τη σύστασή του. Ορισμένες από τις εγκαταστάσεις που χρησιμοποιούνται για έρευνα έχουν κλείσει και πρέπει να παροπλιστούν, ενώ η διαχείριση των αποβλήτων πρέπει να συνεχιστεί για τις εγκαταστάσεις που βρίσκονται ακόμη σε λειτουργία. Εντός της ΕΕ, δίνεται ολοένα και μεγαλύτερη έμφαση στον παροπλισμό πυρηνικών εγκαταστάσεων και στη διαχείριση αποβλήτων, όπως τονίζεται από τη θέσπιση ειδικού χρηματοδοτικού προγράμματος στο πλαίσιο του πολυετούς δημοσιονομικού πλαισίου 2021-2027.

Τι προτείνουμε

Τη θέση του/της διευθυντή/διευθύντριας που ηγείται της νέας διεύθυνσης η οποία είναι αρμόδια για την εφαρμογή του προγράμματος παροπλισμού και διαχείρισης πυρηνικών αποβλήτων (Decommissioning and Nuclear Waste Management, στο εξής: D&WM) του Κοινού Κέντρου Ερευνών σύμφωνα με τις διαπιστωθείσες ανάγκες.

Η διεύθυνση έχει ως στόχο είτε να μετασχηματίσει τις 4 πυρηνικές εγκαταστάσεις, προκειμένου τα κτίρια και/ή η γη που τους αντιστοιχούν να επαναχρησιμοποιηθούν για μη πυρηνικούς σκοπούς είτε να διερευνήσει τη δυνατότητα μεταβίβασης των ευθυνών για τον απαιτούμενο παροπλισμό και τη διαχείριση των αναλωμένων καυσίμων και των ραδιενεργών αποβλήτων στα κράτη μέλη υποδοχής, σε περίπτωση αμοιβαίας συμφωνίας.

Βασικό στοιχείο των εργασιών θα είναι η ενίσχυση του διαλόγου με τις ρυθμιστικές αρχές των κρατών μελών υποδοχής με σκοπό την απόκτηση των αναγκαίων αδειών και εγκρίσεων, έτσι ώστε να επιταχυνθούν ο παροπλισμός και η διάθεση αποβλήτων και να αυξηθεί η αποδοτικότητά τους.

Ο/Η διευθυντής/διευθύντρια θα βασιστεί σε υφιστάμενο πρόγραμμα D&WM για τον σχεδιασμό προσαρμοσμένου προγράμματος D&WM, το οποίο θα περιλαμβάνει τον καθορισμό και τη διαχείριση των σχετικών εργασιών που εκτελούνται από εξωτερικούς αναδόχους.

Ο/Η διευθυντής/διευθύντρια θα ασκεί τα καθήκοντά του/της στην Ίσπρα (Ιταλία), η οποία αρχικά θα είναι το κύριο κέντρο δραστηριοτήτων, ενώ στο πλαίσιο του συντονιστικού του/της ρόλου εντός του προγράμματος D&WM του Κοινού Κέντρου Ερευνών θα συνεργάζεται επίσης με τους διευθυντές εγκαταστάσεων και με τις αντίστοιχες επιχειρησιακές μονάδες/τομείς των 3 άλλων εγκαταστάσεων πυρηνικών δραστηριοτήτων του Κοινού Κέντρου Ερευνών [Geel (Βέλγιο), Petten (Κάτω Χώρες) και Καρλσρούη (Γερμανία)].

Ο/Η διευθυντής/διευθύντρια θα είναι αρμόδιος/-ια για τη διαχείριση των πόρων που απαιτούνται για την επίτευξη των στόχων του/της, σύμφωνα με το πλαίσιο διαχείρισης της Επιτροπής και της ΓΔ (νομικές απαιτήσεις, πρότυπα εσωτερικού ελέγχου, ολοκληρωμένο σύστημα διαχείρισης και δεσμεύσεις του Κοινού Κέντρου Ερευνών για τη διαχείριση των ανθρώπινων πόρων). Ο/Η διευθυντής/διευθύντρια θα πρέπει να διασφαλίζει ότι οι πόροι χρησιμοποιούνται με τον πλέον αποδοτικό, αποτελεσματικό και οικονομικό τρόπο και ότι οι δραστηριότητες διεξάγονται σύμφωνα με τις σχετικές νομικές υποχρεώσεις και τα ισχύοντα πρότυπα ασφάλειας και αδειοδότησης των χωρών υποδοχής. Ο/Η διευθυντής/διευθύντρια διασφαλίζει επίσης την αποτελεσματική αξιολόγηση και υποβολή εκθέσεων σχετικά με τις δραστηριότητές του/της (ετήσιες εκθέσεις προόδου, αξιολογήσεις, διάδοση αποτελεσμάτων, μεταφορά γνώσεων κ.λπ.).

Η διεύθυνση αποτελείται από μία μονάδα και δύο τομείς με περίπου 50 μόνιμους υπαλλήλους, αλλά η δομή της ενδέχεται να εξελιχθεί περαιτέρω στο μέλλον.

Αναζητούμε (κριτήρια επιλογής)

Ο/Η ιδανικός/-ή υποψήφιος/-α θα είναι δυναμικός/-ή και υψηλού επιπέδου επαγγελματίας που θα πρέπει να πληροί τα εξής κριτήρια επιλογής:

| α) | Διοικητικές δεξιότητες:






  — | επαγγελματική εμπειρία στην υψηλού επιπέδου τεχνική διαχείριση και διαχείριση έργων, με ικανότητα εποπτείας τόσο εσωτερικών ειδικών όσο και εξωτερικών παρόχων υπηρεσιών, |
| --- | --- | --- |

α)

Διοικητικές δεξιότητες:

—

επαγγελματική εμπειρία στην υψηλού επιπέδου τεχνική διαχείριση και διαχείριση έργων, με ικανότητα εποπτείας τόσο εσωτερικών ειδικών όσο και εξωτερικών παρόχων υπηρεσιών,

| — | ισχυρή ικανότητα διαχείρισης των οικονομικών πόρων στο πλαίσιο δημόσιων υπηρεσιών, |
| --- | --- |

—

ισχυρή ικανότητα διαχείρισης των οικονομικών πόρων στο πλαίσιο δημόσιων υπηρεσιών,

| — | ισχυρή ικανότητα χάραξης στρατηγικών και μεταφοράς τους σε πρακτικές προτάσεις για ανάληψη δράσης, και |
| --- | --- |

—

ισχυρή ικανότητα χάραξης στρατηγικών και μεταφοράς τους σε πρακτικές προτάσεις για ανάληψη δράσης, και

| — | ικανότητα αποτελεσματικού καθορισμού προτεραιοτήτων και στόχων, καθώς και καθοδήγησης των εργασιών των ομάδων τόσο επιτόπου όσο και εξ αποστάσεως. |
| --- | --- |

—

ικανότητα αποτελεσματικού καθορισμού προτεραιοτήτων και στόχων, καθώς και καθοδήγησης των εργασιών των ομάδων τόσο επιτόπου όσο και εξ αποστάσεως.

| β) | Ειδικές δεξιότητες και εμπειρία:






  — | άριστη γνώση και εμπειρία στον τομέα της πυρηνικής ασφάλειας και προστασίας στο πλαίσιο των δραστηριοτήτων παροπλισμού βιομηχανικών πυρηνικών εγκαταστάσεων, |
| --- | --- | --- |

β)

Ειδικές δεξιότητες και εμπειρία:

—

άριστη γνώση και εμπειρία στον τομέα της πυρηνικής ασφάλειας και προστασίας στο πλαίσιο των δραστηριοτήτων παροπλισμού βιομηχανικών πυρηνικών εγκαταστάσεων,

| — | η γνώση του νομικού πλαισίου που διέπει την αδειοδότηση πυρηνικών εγκαταστάσεων, καθώς και την πυρηνική ασφάλεια και προστασία στο πλαίσιο της ΕΕ και στο εθνικό πλαίσιο της Ιταλίας, του Βελγίου, των Κάτω Χωρών και της Γερμανίας θα αποτελέσει πλεονέκτημα, |
| --- | --- |

—

η γνώση του νομικού πλαισίου που διέπει την αδειοδότηση πυρηνικών εγκαταστάσεων, καθώς και την πυρηνική ασφάλεια και προστασία στο πλαίσιο της ΕΕ και στο εθνικό πλαίσιο της Ιταλίας, του Βελγίου, των Κάτω Χωρών και της Γερμανίας θα αποτελέσει πλεονέκτημα,

| — | άριστη γνώση των διοικητικών και δημοσιονομικών διαδικασιών της Επιτροπής, |
| --- | --- |

—

άριστη γνώση των διοικητικών και δημοσιονομικών διαδικασιών της Επιτροπής,

| — | η πανεπιστημιακή εκπαίδευση στην πυρηνική μηχανική/επιστήμη, τη φυσική, τη χημεία ή σε ισοδύναμο κλάδο είναι επιθυμητή. |
| --- | --- |

—

η πανεπιστημιακή εκπαίδευση στην πυρηνική μηχανική/επιστήμη, τη φυσική, τη χημεία ή σε ισοδύναμο κλάδο είναι επιθυμητή.

| γ) | Προσωπικές ιδιότητες:






  — | εξαιρετικές επικοινωνιακές και διαπραγματευτικές δεξιότητες, |
| --- | --- | --- |

γ)

Προσωπικές ιδιότητες:

—

εξαιρετικές επικοινωνιακές και διαπραγματευτικές δεξιότητες,

| — | άριστες οργανωτικές δεξιότητες και ικανότητα επίλυσης οργανωτικών και λειτουργικών προβλημάτων μέσω μιας προσέγγισης προσανατολισμένης στην επίτευξη αποτελεσμάτων, |
| --- | --- |

—

άριστες οργανωτικές δεξιότητες και ικανότητα επίλυσης οργανωτικών και λειτουργικών προβλημάτων μέσω μιας προσέγγισης προσανατολισμένης στην επίτευξη αποτελεσμάτων,

| — | ικανότητα ανταλλαγής πληροφοριών και συνεργασίας με ομοτίμους και συναδέλφους. |
| --- | --- |

—

ικανότητα ανταλλαγής πληροφοριών και συνεργασίας με ομοτίμους και συναδέλφους.

Απαραίτητα προσόντα των υποψηφίων (προϋποθέσεις επιλεξιμότητας)

Οι υποψήφιοι/-ες θα συμπεριληφθούν στη φάση επιλογής μόνο εφόσον πληρούν τις ακόλουθες τυπικές προϋποθέσεις κατά τη λήξη της προθεσμίας υποβολής αιτήσεων:

| — | Ιθαγένεια: οι υποψήφιοι/-ες πρέπει να είναι υπήκοοι κράτους μέλους της Ευρωπαϊκής Ένωσης. |
| --- | --- |

—

Ιθαγένεια: οι υποψήφιοι/-ες πρέπει να είναι υπήκοοι κράτους μέλους της Ευρωπαϊκής Ένωσης.

| — | Πτυχίο ή δίπλωμα πανεπιστημίου: οι υποψήφιοι/-ες πρέπει να διαθέτουν:






  — | είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής, |
| --- | --- | --- |

—

Πτυχίο ή δίπλωμα πανεπιστημίου: οι υποψήφιοι/-ες πρέπει να διαθέτουν:

—

είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής,

| — | είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο και σχετική επαγγελματική εμπειρία τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω επαγγελματική εμπειρία του ενός έτους δεν μπορεί να συνυπολογιστεί στην κατωτέρω απαιτούμενη επαγγελματική εμπειρία μετά την απόκτηση του πανεπιστημιακού τίτλου). |
| --- | --- |

—

είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο και σχετική επαγγελματική εμπειρία τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω επαγγελματική εμπειρία του ενός έτους δεν μπορεί να συνυπολογιστεί στην κατωτέρω απαιτούμενη επαγγελματική εμπειρία μετά την απόκτηση του πανεπιστημιακού τίτλου).

| — | Επαγγελματική εμπειρία: οι υποψήφιοι/-ες πρέπει να διαθέτουν τουλάχιστον 15ετή επαγγελματική εμπειρία μετά την απόκτηση του πανεπιστημιακού τους τίτλου (1) σε επίπεδο στο οποίο παρέχουν πρόσβαση τα ανωτέρω προσόντα. |
| --- | --- |

—

Επαγγελματική εμπειρία: οι υποψήφιοι/-ες πρέπει να διαθέτουν τουλάχιστον 15ετή επαγγελματική εμπειρία μετά την απόκτηση του πανεπιστημιακού τους τίτλου (1) σε επίπεδο στο οποίο παρέχουν πρόσβαση τα ανωτέρω προσόντα.

| — | Διοικητική εμπειρία: τουλάχιστον 5 έτη της επαγγελματικής εμπειρίας μετά την απόκτηση του πανεπιστημιακού τίτλου πρέπει να έχουν αποκτηθεί σε ανώτερη διευθυντική θέση (2) σε τομέα συναφή με την προκηρυσσόμενη θέση. |
| --- | --- |

—

Διοικητική εμπειρία: τουλάχιστον 5 έτη της επαγγελματικής εμπειρίας μετά την απόκτηση του πανεπιστημιακού τίτλου πρέπει να έχουν αποκτηθεί σε ανώτερη διευθυντική θέση (2) σε τομέα συναφή με την προκηρυσσόμενη θέση.

| — | Γλώσσες: οι υποψήφιοι/-ες πρέπει να έχουν άριστη γνώση μίας από τις επίσημες γλώσσες της Ευρωπαϊκής Ένωσης (3) και ικανοποιητική γνώση μίας ακόμη από τις εν λόγω επίσημες γλώσσες. Κατά τη διάρκεια της/των συνέντευξης/συνεντεύξεων, οι επιτροπές επιλογής θα επαληθεύσουν κατά πόσον οι υποψήφιοι/-ες πληρούν την προϋπόθεση της ικανοποιητικής γνώσης μίας ακόμη επίσημης γλώσσας της ΕΕ. Για τον σκοπό αυτόν, η συνέντευξη (ή μέρος αυτής) ενδέχεται να διεξαχθεί στην εν λόγω άλλη γλώσσα. |
| --- | --- |

—

Γλώσσες: οι υποψήφιοι/-ες πρέπει να έχουν άριστη γνώση μίας από τις επίσημες γλώσσες της Ευρωπαϊκής Ένωσης (3) και ικανοποιητική γνώση μίας ακόμη από τις εν λόγω επίσημες γλώσσες. Κατά τη διάρκεια της/των συνέντευξης/συνεντεύξεων, οι επιτροπές επιλογής θα επαληθεύσουν κατά πόσον οι υποψήφιοι/-ες πληρούν την προϋπόθεση της ικανοποιητικής γνώσης μίας ακόμη επίσημης γλώσσας της ΕΕ. Για τον σκοπό αυτόν, η συνέντευξη (ή μέρος αυτής) ενδέχεται να διεξαχθεί στην εν λόγω άλλη γλώσσα.

| — | Όριο ηλικίας: οι υποψήφιοι/-ες πρέπει να μην έχουν φθάσει στη νόμιμη ηλικία συνταξιοδότησης, η οποία, για τους υπαλλήλους της Ευρωπαϊκής Ένωσης, ορίζεται ως εκείνη που συμπληρώνεται στο τέλος του μηνός κατά τον οποίο ο/η υπάλληλος συμπληρώνει την ηλικία των 66 ετών [βλ. άρθρο 52 στοιχείο α) του κανονισμού υπηρεσιακής κατάστασης (4)]. |
| --- | --- |

—

Όριο ηλικίας: οι υποψήφιοι/-ες πρέπει να μην έχουν φθάσει στη νόμιμη ηλικία συνταξιοδότησης, η οποία, για τους υπαλλήλους της Ευρωπαϊκής Ένωσης, ορίζεται ως εκείνη που συμπληρώνεται στο τέλος του μηνός κατά τον οποίο ο/η υπάλληλος συμπληρώνει την ηλικία των 66 ετών [βλ. άρθρο 52 στοιχείο α) του κανονισμού υπηρεσιακής κατάστασης (4)].

Επιλογή και διορισμός

Η Ευρωπαϊκή Επιτροπή θα επιλέξει και θα διορίσει τον/τη διευθυντή/διευθύντρια σύμφωνα με τις οικείες διαδικασίες επιλογής και πρόσληψης (βλ.: έγγραφο σχετικά με την πολιτική όσον αφορά τους ανώτερους υπαλλήλους — Document on Senior Officials Policy (5)).

Στο πλαίσιο αυτής της διαδικασίας επιλογής, η Ευρωπαϊκή Επιτροπή συγκροτεί επιτροπή προεπιλογής. Η εν λόγω επιτροπή μελετά όλες τις αιτήσεις, προβαίνει σε μια πρώτη εξακρίβωση της επιλεξιμότητας και προσδιορίζει τους/τις υποψήφιους/-ες που έχουν τα καλύτερα προσόντα με γνώμονα τα προαναφερθέντα κριτήρια επιλογής, και οι οποίοι/-ες είναι δυνατόν να κληθούν σε συνέντευξη με την επιτροπή προεπιλογής.

Μετά τις συνεντεύξεις αυτές η επιτροπή προεπιλογής συντάσσει τα πορίσματά της και προτείνει κατάλογο υποψηφίων για περαιτέρω συνεντεύξεις με τη συμβουλευτική επιτροπή διορισμών (ΣΕΔ) της Ευρωπαϊκής Επιτροπής. Η ΣΕΔ λαμβάνει υπόψη τα πορίσματα της επιτροπής προεπιλογής και αποφασίζει ποιοι/-ες υποψήφιοι/-ες θα κληθούν σε συνέντευξη.

Οι υποψήφιοι/-ες που καλούνται σε συνέντευξη με τη ΣΕΔ συμμετέχουν σε ολοήμερη αξιολόγηση διοικητικών ικανοτήτων σε κέντρο αξιολόγησης το οποίο διαχειρίζονται εξωτερικοί σύμβουλοι προσλήψεων. Η ΣΕΔ, λαμβάνοντας υπόψη τα αποτελέσματα της συνέντευξης και την έκθεση του κέντρου αξιολόγησης, καταρτίζει κατάλογο των επικρατέστερων υποψηφίων τους/τις οποίους/-ες θεωρεί κατάλληλους/-ες για την άσκηση των καθηκόντων διευθυντή/διευθύντριας.

Οι υποψήφιοι/-ες που απαρτίζουν τον κατάλογο των επικρατέστερων υποψηφίων της ΣΕΔ θα κληθούν σε συνέντευξη από το/τα μέλος/-η της Επιτροπής που είναι αρμόδιο/-α για το Κοινό Κέντρο Ερευνών (6).

Μετά τις συνεντεύξεις αυτές η Ευρωπαϊκή Επιτροπή λαμβάνει την απόφαση διορισμού.

Ο/Η υποψήφιος/-α που θα επιλεγεί πρέπει να έχει εκπληρώσει τις προβλεπόμενες από τη νομοθεσία στρατιωτικές υποχρεώσεις του/της, να παρέχει τα εχέγγυα ήθους που απαιτούνται για την άσκηση των καθηκόντων του/της και να είναι σωματικά ικανός/-ή για την άσκηση των καθηκόντων του/της.

Ο/Η υποψήφιος/-α που θα επιλεγεί θα πρέπει να κατέχει ή να είναι σε θέση να αποκτήσει έγκυρη πιστοποίηση διαβάθμισης ασφαλείας από την εθνική αρχή ασφαλείας της χώρας του/της. Η προσωπική διαβάθμιση ασφαλείας είναι διοικητική απόφαση η οποία εκδίδεται μετά την ολοκλήρωση σχετικού ελέγχου ασφαλείας που διενεργείται από την αρμόδια εθνική αρχή ασφαλείας του/της ενδιαφερομένου/-ης, σύμφωνα με τους ισχύοντες εθνικούς νόμους και κανονισμούς, και πιστοποιεί ότι ένα πρόσωπο μπορεί να αποκτά πρόσβαση σε διαβαθμισμένες πληροφορίες έως ένα συγκεκριμένο επίπεδο. (Πρέπει να σημειωθεί ότι η αναγκαία διαδικασία για την απόκτηση διαβάθμισης ασφαλείας μπορεί να κινηθεί μόνο βάσει αιτήματος του εργοδότη και όχι του/της υποψήφιου/-ας).

Μέχρι να χορηγηθεί η προσωπική διαβάθμιση ασφαλείας από το οικείο κράτος μέλος και να ολοκληρωθεί η διαδικασία της απόκτησης διαβάθμισης ασφαλείας με τη νομικά απαιτούμενη ενημέρωση από τη Διεύθυνση Ασφάλειας της Ευρωπαϊκής Επιτροπής, ο/η υποψήφιος/-α δεν θα μπορεί να έχει πρόσβαση στις διαβαθμισμένες πληροφορίες της ΕΕ (ΔΠΕΕ) στο επίπεδο «CONFIDENTIEL UE / EU CONFIDENTIAL» ή ανώτερο, ούτε να παρίσταται σε συνεδριάσεις κατά τις οποίες συζητούνται τέτοιου είδους ΔΠΕΕ.

Για λειτουργικούς λόγους και για να ολοκληρωθεί η διαδικασία επιλογής το ταχύτερο δυνατόν, προς το συμφέρον τόσο των υποψηφίων όσο και του θεσμικού οργάνου, η διαδικασία επιλογής θα πραγματοποιηθεί αποκλειστικά στην αγγλική και/ή στη γαλλική γλώσσα (7).

Ίσες ευκαιρίες

Σύμφωνα με το άρθρο 1δ του κανονισμού υπηρεσιακής κατάστασης (8), η Ευρωπαϊκή Επιτροπή επιδιώκει στρατηγικό σκοπό επίτευξης ισότητας μεταξύ των φύλων σε όλα τα επίπεδα διοίκησης έως το τέλος της τρέχουσας θητείας της και εφαρμόζει πολιτική ίσων ευκαιριών, ενθαρρύνοντας εφαρμογές που θα μπορούσαν να συμβάλουν σε μεγαλύτερη πολυμορφία, στην ισότητα των φύλων και στη συνολική γεωγραφική ισορροπία.

Όροι απασχόλησης

Οι μισθοί και οι όροι απασχόλησης είναι αυτοί που προβλέπονται στον κανονισμό υπηρεσιακής κατάστασης (9).

Ο/Η υποψήφιος/-α που θα επιλεγεί θα προσληφθεί ως υπάλληλος βαθμού AD14 (10). Θα καταταχθεί, ανάλογα με τον χρόνο της επαγγελματικής του/της εμπειρίας, στο κλιμάκιο 1 ή στο κλιμάκιο 2 του βαθμού αυτού.

Εφιστάται η προσοχή των υποψηφίων στο γεγονός ότι όλοι/-ες οι νεοπροσλαμβανόμενοι/-ες υπάλληλοι πρέπει, σύμφωνα με τον κανονισμό υπηρεσιακής κατάστασης, να ολοκληρώσουν επιτυχώς δοκιμαστική περίοδο εννέα μηνών.

Τόπος υπηρεσίας είναι η Ίσπρα της Ιταλίας.

Η θέση θα είναι διαθέσιμη από την 16η Ιανουαρίου 2021.

Ανεξαρτησία και δήλωση συμφερόντων

Πριν από την ανάληψη των καθηκόντων του/της, ο/η διευθυντής/διευθύντρια θα κληθεί να υποβάλει δήλωση δέσμευσης ότι θα ενεργεί με αμεροληψία προς το δημόσιο συμφέρον, καθώς και δήλωση σχετικά με οποιαδήποτε συμφέροντά του/της τα οποία ενδέχεται να θεωρηθεί ότι θίγουν την ανεξαρτησία του/της.

Διαδικασία υποβολής αιτήσεων

Πριν υποβάλετε την αίτησή σας, θα πρέπει να ελέγξετε προσεκτικά αν πληροίτε όλες τις προϋποθέσεις επιλεξιμότητας (βλ. σημείο «Απαραίτητα προσόντα των υποψηφίων»), ιδίως όσον αφορά τα είδη των διπλωμάτων/πτυχίων, την επαγγελματική εμπειρία υψηλού επιπέδου και τις απαιτούμενες γλωσσικές ικανότητες. Οι υποψήφιοι/-ες που δεν πληρούν οποιαδήποτε από τις εν λόγω προϋποθέσεις επιλεξιμότητας αποκλείονται αυτόματα από τη διαδικασία επιλογής.

Εάν επιθυμείτε να υποβάλετε αίτηση υποψηφιότητας, πρέπει να εγγραφείτε μέσω του διαδικτύου στον ακόλουθο ιστότοπο και να ακολουθήσετε τις οδηγίες σχετικά με τα διάφορα στάδια της διαδικασίας:

https://ec.europa.eu/dgs/human-resources/seniormanagementvacancies/

Πρέπει να διαθέτετε έγκυρη διεύθυνση ηλεκτρονικού ταχυδρομείου. Η διεύθυνση αυτή θα χρησιμοποιηθεί για την επιβεβαίωση της εγγραφής σας, καθώς και για την επικοινωνία μαζί σας κατά τα διάφορα στάδια της διαδικασίας. Ως εκ τούτου, πρέπει να ενημερώσετε την Ευρωπαϊκή Επιτροπή για οποιαδήποτε αλλαγή της ηλεκτρονικής σας διεύθυνσης.

Για τη συμπλήρωση της αίτησης υποψηφιότητας, απαιτείται η τηλεφόρτωση βιογραφικού σημειώματος σε μορφότυπο PDF και η σύνταξη, ηλεκτρονικά, επιστολής εκδήλωσης ενδιαφέροντος (έως 8 000 χαρακτήρες). Το βιογραφικό σας σημείωμα και η επιστολή εκδήλωσης ενδιαφέροντος μπορούν να υποβληθούν σε οποιαδήποτε από τις επίσημες γλώσσες της Ευρωπαϊκής Ένωσης.

Αφού ολοκληρώσετε τη διαδικασία ηλεκτρονικής εγγραφής, θα λάβετε ηλεκτρονικό μήνυμα με το οποίο θα επιβεβαιώνεται ότι η αίτησή σας καταχωρίστηκε. Αν δεν λάβετε μήνυμα επιβεβαίωσης, η αίτησή σας δεν έχει καταχωριστεί!

Επισημαίνεται ότι δεν μπορείτε να παρακολουθείτε την πρόοδο της αίτησής σας ηλεκτρονικά. Θα ενημερώνεστε απευθείας από την Ευρωπαϊκή Επιτροπή σχετικά με την πορεία της αίτησής σας.

Αν χρειάζεστε περισσότερες πληροφορίες και/ή αν αντιμετωπίζετε τεχνικά προβλήματα, μπορείτε να στείλετε ηλεκτρονικό μήνυμα στη διεύθυνση: HR-MANAGEMENT-ONLINE@ec.europa.eu

Προθεσμία

Η προθεσμία εγγραφής λήγει στις 26 Μαρτίου 2021, 12.00 το μεσημέρι ώρα Βρυξελλών. Μετά την παρέλευση αυτού του χρονικού ορίου δεν θα υπάρχει πλέον δυνατότητα εγγραφής.

Η έγκαιρη ολοκλήρωση της ηλεκτρονικής σας εγγραφής αποτελεί δική σας ευθύνη. Σας συνιστούμε θερμά να μην περιμένετε μέχρι τις τελευταίες ημέρες για να υποβάλετε την αίτησή σας, δεδομένου ότι τυχόν μεγάλος φόρτος κίνησης δεδομένων ή τυχόν πρόβλημα στη σύνδεσή σας με το διαδίκτυο μπορεί να προκαλέσει διακοπή της διαδικασίας ηλεκτρονικής εγγραφής πριν από την ολοκλήρωσή της και να σας αναγκάσει να επαναλάβετε την όλη διαδικασία. Μετά τη λήξη της προθεσμίας εγγραφής δεν θα υπάρχει πλέον δυνατότητα εισαγωγής στοιχείων. Οι εκπρόθεσμες εγγραφές δεν γίνονται δεκτές.

Σημαντικές πληροφορίες για τους/τις υποψήφιους/-ες

Υπενθυμίζεται στους/στις υποψήφιους/-ες ότι οι εργασίες των επιτροπών επιλογής είναι εμπιστευτικές. Απαγορεύεται στους/στις υποψήφιους/-ες ή σε οποιουσδήποτε τρίτους που ενεργούν για λογαριασμό τους να έρθουν απευθείας ή έμμεσα σε επαφή με τα μέλη των εν λόγω επιτροπών. Όλα τα ερωτήματα πρέπει να απευθύνονται στη γραμματεία της αρμόδιας επιτροπής.

Προστασία δεδομένων προσωπικού χαρακτήρα

Η Επιτροπή μεριμνά ώστε τα δεδομένα προσωπικού χαρακτήρα των υποψηφίων να αντιμετωπίζονται όπως απαιτείται από τον κανονισμό (ΕΕ) 2018/1725 του Ευρωπαϊκού Κοινοβουλίου και του Συμβουλίου (11).

---

(1)  Η επαγγελματική εμπειρία λαμβάνεται υπόψη μόνο αν αντιστοιχεί σε πραγματική εργασιακή σχέση που ορίζεται ως πραγματική, γνήσια εργασία, η οποία παρέχεται επ’ αμοιβή και με την ιδιότητα του μισθωτού (κάθε είδος σύμβασης) ή του παρόχου υπηρεσίας. Οι επαγγελματικές δραστηριότητες που ασκούνται υπό καθεστώς μερικής απασχόλησης υπολογίζονται αναλογικά, με βάση το πιστοποιημένο ποσοστό των ωρών εργασίας πλήρους απασχόλησης. Η άδεια μητρότητας / γονική άδεια / άδεια υιοθεσίας λαμβάνεται υπόψη αν εντάσσεται στο πλαίσιο σύμβασης εργασίας. Τα διδακτορικά εξομοιώνονται με επαγγελματική εμπειρία, ακόμη και όταν δεν είναι αμειβόμενα, αλλά για διάστημα τριών ετών κατ’ ανώτατο όριο, υπό την προϋπόθεση ότι έχουν ολοκληρωθεί επιτυχώς. Κάθε χρονικό διάστημα υπολογίζεται μία μόνο φορά.

(2)  Στο βιογραφικό τους σημείωμα, οι υποψήφιοι/-ες πρέπει να αναφέρουν με σαφήνεια, για όλα τα έτη κατά τη διάρκεια των οποίων απέκτησαν διοικητική εμπειρία, τα ακόλουθα: 1) τον τίτλο των διευθυντικών θέσεων τις οποίες κατείχαν και τα καθήκοντα που ασκούσαν· 2) τον αριθμό των υπαλλήλων τους οποίους διοικούσαν από τις θέσεις αυτές· 3) το ύψος των προϋπολογισμών που διαχειρίζονταν· 4) τον αριθμό των ανώτερων και κατώτερων βαθμίδων ιεραρχίας· και 5) τον αριθμό των ομοτίμων τους.

(3)  https://eur-lex.europa.eu/legal-content/EL/TXT/PDF/?uri=CELEX:01958R0001-20130701&qid=1408533709461&from=EL

(4)  http://eur-lex.europa.eu/legal-content/EL/TXT/PDF/?uri=CELEX:01962R0031-20140701&from=EL

(5)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(6)  Εκτός αν το οικείο μέλος της Επιτροπής έχει εκχωρήσει το καθήκον αυτό, σύμφωνα με την απόφαση της 5ης Δεκεμβρίου 2007 [PV (2007) 1811] της Επιτροπής και την απόφαση της 30ής Σεπτεμβρίου 2020 [(PV (2020) 2351] της Επιτροπής.

(7)  Οι επιτροπές επιλογής φροντίζουν να μη δοθεί αδικαιολόγητο πλεονέκτημα σε υποψήφιους/-ες οι οποίοι/-ες έχουν ως μητρική μία από αυτές τις γλώσσες.

(8)  https://eur-lex.europa.eu/legal-content/EL/TXT/PDF/?uri=CELEX:01962R0031-20140701&from=EL

(9)  https://eur-lex.europa.eu/legal-content/EL/TXT/PDF/?uri=CELEX:01962R0031-20140701&from=EL

(10)  Από την 1η Ιουλίου 2020 ο διορθωτικός συντελεστής που εφαρμόζεται στους μισθούς και τις συντάξεις των υπαλλήλων και του λοιπού προσωπικού της Ευρωπαϊκής Ένωσης για την Ίσπρα ανέρχεται σε 90 %. Ο συντελεστής αυτός υπόκειται σε ετήσια αναθεώρηση.

(11)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ L 295 της 21.11.2018, σ. 39).

---